Teodors Anševics

Teodors Anševics (dzimis , miris ) bija latviešu ārlietu darbinieks, žurnālists un mākslinieks. 

 Dzīvesgājums 
Dzimis Nīcā, ieguva pamatizglītību Saldus pilsētas skolā, skolas gaitas turpināja vidusskolā Rīgā. Studēja jurisprudenci Latvijas Universitātē.

No 1922. līdz 1925. gadam bija grāmatvedis Saldus pilsētas valdē un grāmatvedis tirdzniecības uzņēmumā J. A. Kukurs Rīgā. Saldus ģerboņa autors.Literārā novadpētniecība Saldus novadā (11. lpp) 
No 1925. gada decembra bija Ārlietu ministrijas darbinieks. Strādājis Londonā. 1939. gada 18. novembrī Anševics tiek iecelts par Ārlietu ministrijas Administratīvā departamenta direktoru. 
Šajā amatā 1940. gada 18. maijā  Anševics nosūtīja slepenā valdības sēdē pieņemto ārkārtas pilnvaru norakstu Latvijas sūtnim Londonā Kārlim Zariņam, pastāv versija, ka Anševics to darījis pretēji Ārlietu ministra Vilhelma Muntera norādījumiem - pats Munters pilnvaru oriģinālu Zariņam tā arī nenosūtījaEdgars Dunsdorfs - Kārļa Ulmaņa dzīve, Stokholma: 1978, 418.lpp.. 

pēc Latvijas okupācijas 1940. gada 26. jūlijā viņu atlaida no darba Ārlietu ministrijāCīņa, Nr. 38, 1940. g. 26. jūlijā, 2. lpp, pēc tam strādāja par grāmatvedi rūpnīcā "Aurora".
1941. gada 11. jūnijā viņu apcietināja kā "bijušo ĀM Administratīvā departamenta direktoru", pratināja un 1941. gada 13. jūnija naktī deportēja uz Krieviju. 20. jūnijā ceļā uz Juhnovas nometni Kalugas apgabalā T. Anševics mēģināja bēgt, ielecot upē. Konvoja karavīri šāva un viņu ievainoja. Ieslodzīts Mediņas cietumā Kalugas apgabalā, vēlāk pārvests uz Suzdaļas cietumu, kur miris 1942. gada 23. janvārī.Latvijas Republikas Ārlietu ministrija

 Atsauces 

 Ārējās saites 
 Par Anševicu ĀM mājaslapā 

Kategorija:1900. gadā dzimušie
Kategorija:Dienvidkurzemes novadā dzimušie
Kategorija:1942. gadā mirušie
Kategorija:Latvijas cilvēki
Kategorija:Padomju represiju upuri